cyanic-selkie/wikianc huggingface dataset:
Smaids (filma)
Sākotnēji filmu bija paredzēts izplatīt tikai straumēšanas platformā Paramount+, tomēr pēc sekmīgiem testa seansiem izplatītājs Paramount Pictures izvēlējās filmu izlaist arī kinoteātros. Filmas "Smaids" pirmizrāde notika. Filma bija finansiāli veiksmīga, nopelnot 217,4 miljonus ASV dolāru pie 17 miljonu budžeta. Filma saņēma arī galvenokārt pozitīvas kritiķu atsauksmes, slavējot filmas vizuālo stilu, tēmu, kinematogrāfiju un Beikonas aktierspēli.
Židina
Židina ir ciems Augšdaugavas novada Naujenes pagastā. Atrodas pagasta austrumu daļā 11 km no pagasta centra Naujenes, 23 km no novada centra Daugavpils un 206 km no Rīgas.
Apdzīvotā vieta atrodas pie autoceļa A6.
Kavalli
Kavalli var būt:
Kārlis Rubis
Dzīvesgājums
Dzimis 1902. gada 25. decembrī Cēsu apriņķa Drabešu pagasta Āraišos lauksaimnieka ģimenē. Līdz 1924. gadam studēja Latvijas Universitātes arhitektūras fakultātē. Pēc Otrā pasaules kara no 1946. līdz 1972. gadam strādāja Latvijas PSR Valsts Pilsētu projektēšanas institūtā par projektu galveno arhitektu, projektēja dzīvojamās ēkas, viesnīcas, slimnīcas, sporta un komunālās būves.
Miris 1990. gada 2. augustā, apglabāts Āraišu vecajos kapos.
Frančesko Kavalli
Klaudio Monteverdi skolnieks, savukārt Kavalli skolniece bija Barbara Stroci. 1616. gadā kļuva par Venēcijas Svētā Marka katedrāles solistu, bet 1639. gadā - par katedrāles ērģelnieku. No 1660. līdz 1662. gadam strādāja Parīzē. 41 operas autors.
Minesotas "Vikings"
Minesotas "Vikings" (en) ir profesionāls amerikāņu futbola klubs, kas ir bāzēts Mineapolisā, Minesotas štatā, ASV. Tas ir dibināts 1960. gadā. "Vikings" spēlē Nacionālās futbola līgas (NFL) Nacionālās futbola konferences Ziemeļu divīzijā. Klubs savas mājas spēles aizvada U.S. Bank Stadium stadionā. Klubs savas pastāvēšanas vēsturē ne reizi nav izcīnījis Superkausu.
Millennium Stadium
<mapframe text="Millennium Stadium" width=260 height=260 zoom=16 > { "type": "ExternalData", "service": "geoshape", "ids": "Q204496" } Millennium Stadium (cy) ir Velsas nacionālais stadions, kas atrodas Kārdifā. Stadions tika atklāts. Te savas mājas spēles aizvada Velsas regbija izlase, stadionā savas mājas spēles bieži ir aizvadījusi arī Velsas futbola izlase. Tāpat šeit ir notikuši vairāki citi sporta, mūzikas pasākumi, piemēram, Apvienotās Karalistes Grand Prix izcīņa spīdvejā. Stadions tika uzcelts 1999. gada Pasaules kausa regbijā vajadzībām. Millennium Stadium stadiona laukums ir 120×79 m liels.
Stadionā ir 74 500 skatītāju vietas, tāpat tam ir nolaižams jumts, kas ir tikai otrs stadions Eiropā ar to, tāpat tas ir pasaulē lielākais stadions ar nolaižamo jumtu. Visvairāk skatītāju bija 2008. gada februārī notikušajai Sešu Nāciju čempionāta spēlei starp Velsas un Skotijas regbija izlasēm, to klātienē vēroja 74 576 cilvēki.
2017. gadā šeit notika UEFA Čempionu līgas finālspēle starp Real Madrid un Juventus.
Konstantīns Paustovskis
Konstantīns Paustovskis (dzimis 1892. gada 19. (31.) maijā Maskavā, miris 1968. gada 14. jūlijā Maskavā) bija krievu padomju rakstnieks, krievu literatūras klasiķis. PSRS rakstnieku apvienības (Союз писателей СССР) dalībnieks. Konstantīna Paustovska grāmatas ir tulkotas dažādās valodās. 20. gadsimta otrajā pusē viņa stāsti tika iekļauti Krievijas skolu mācību programmā literatūras priekšmetā vidusskolu klasēm kā viens no ainaviskās un liriskās prozas sižeta un stilistikas paraugiem.
Polijas vojevodistes
Polijas vojevodistes (pl, ) ir pirmā līmeņa Polijas administratīvais iedalījums. Vēsturiski vojevodistes ir sauktas arī par vaivadijām. Pirmo reizi termins ‘vojevodiste’ parādījās 14. gadsimtā. Kopš 1999. gada 1. janvāra Polijā ir 16 vojevodistes. Pirms tam bija 49 vojevodistes, kas pastāvēja no 1975. gada 1. janvāra līdz 1998. gada 31. decembrim. Administratīvi sīkāk visas vojevodistes dalās 380 apriņķos, no kurām 66 ir pilsētas ar apriņķa tiesībām.
Vislielākā vojevodiste gan pēc platības, gan pēc iedzīvotāju skaita ir Mazovijas vojevodiste, savukārt vismazākā pēc abiem parametriem ir Opoles vojevodiste.
1284. gads
1284. gads bija garais gads, kas pēc Jūlija kalendāra sākās sestdienā.
Sekcijas izolators
Sekcijas izolators ir dzelzceļa, tramvaja vai trolejbusa kontakttīkla specdaļa, kas sadala tīklu uz daļām, nodrošinot vienmērīgu strāvas piegādi no vilces apakšstacijām. Katru sekciju darbina atsevišķs barošanas fīderis, kas nepieciešamības gadījumā ļauj atslēgt no strāvas tikai nelielu kontakttīkla daļu, nevis visu tīklu, kā arī darbināt sekcijas no dažādām vilces apakšstacijām utt.
Tā galvenais uzdevums ir nodrošināt sekciju izolāciju, neierobežojot strāvas noņēmēju izbraukšanu caur tām. Galvenais šķērslis ir lokizlāde, kas rodas izbraucot specdaļu. Tās ietekmes mazināšanai izmanto loka slāpēšanas ierīci, kas sastāv no loka spoles un loka dzēšanas kameras. Lai nerastos lokizlāde un izolators nesadegtu, tas ir jāizbrauc bezstrāvas režīmā.
Šaušana 1900. gada vasaras olimpiskajās spēlēs — 50 metri ar pistoli vīriešu komandām
50 metri ar pistoli vīriešu komandām bija viena no astoņām disciplīnām šaušanas sacensībās 1900. gada vasaras olimpiskajās spēlēs, Parīzē. Sacensības tika aizvadītas 1900. gada 1. augustā, militārajā nometnē Satori, Versaļas teritorijā. Tajās startēja 4 komandas, 20 sportisti no 4 valstīm. Katrā komandā bija pa pieciem sportistiem. Šī bija pirmā komandas sacensību versijas disciplīna olimpiskajās spēlēs šaušanā.
Medaļas tika piešķirtas par individuāliem augstiem rezultātiem, un piecu šāvēju rezultāti tika summēti, lai iegūtu komandas rezultātu. Zelta medaļu šajā disciplīnā izcīnīja Šveices šāvēju komanda, sudraba medaļu ieguva Francijas šāvēju komanda, bet bronzas medaļu izcīnīja Nīderlandes šāvēju komanda.
Sacensību formāts
Sacensībās katrs šāvējs raidīja 60 šāvienus 50 metru attālumā. Mērķis bija apaļš, 50 centimetru diametrā, ar 10 gūšanas gredzeniem. Katra šāviena rezultāts bija līdz 10 punktiem ar 1 punkta soli. Maksimālais iespējamais individuālais rezultāts bija 600 punkti; maksimālais komandas punktu skaits (piecu individuālo punktu summa) bija 3000 punktu. Rezultāti šajā disciplīnā tika sumēti no sportistu individuālajiem rezultātiem 50 metru šaušanā ar pistoli.
Pārstāvētās valstis un sportisti
Sacensībās startēja 20 sportisti no 4 valstīm. Visas valstis pirmo reizi bija pārstāvētas šajā disciplīnā.
Iekavās norādīts pārstāvošo sportistu skaits.
Bliņas
Bliņas (ru, be) ir plānas griķu (retāk arī kviešu, auzu, rudzu un pat zirņu) miltu pankūkas, ko parasti ēd ar skābo krējumu, sviestu, ikriem, siļķi, mazsālītu zivi vai citām piedevām. Tradicionāli bliņas simbolizēja Sauli, un tās cepa Masļeņicā. Šo ēdienu nevajadzētu jaukt ar parastajām plānajām pankūkām vai bļiņčikiem. Kaut arī bliņu izcelsme tiek saistīta ar austrumslāvu ciltīm, mūsdienās šis ēdiens sastopams arī citu tautu virtuvēs, piemēram, lietuviešu virtuvē (lt).
Ahils Morēns
Ahils Morēns (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Difenhidramīns
Tas ir viens no senākajiem atklātajiem antihistamīniem, difenhidramīnu izgudroja jau 1943. gadā.
Kapčamiests
Kapčamiests (lt, pl, be) ir miests Lazdiju rajona pašvaldības teritorijā, kā arī seņūnijas centrs, atrodas 10 km uz austrumiem no Polijas robežas un 7 km uz ziemeļiem no Baltkrievijas robežas.
Difenhidramīns
Psihotropās īpašības
Difenhidramīnu lieto apreibināšanās nolūkos kā halucinogēnu un depresantu (vienu pašu lielās devās (ap 150 mg) vai mazās devās (ap 50 mg) kā alkohola, dekstrometorfāna un dažu opiātu iedarbības pastiprinātāju ).
Biežāk difenhidramīns tiek lietots kā halucinogēns, ļoti lielās devās (ap 500 mg) izraisot spēcīgas halucinācijas un delīriju. Tā iedarbība ir identiska dimenhidrināta iedarbībai, tomēr difenhidramīns ir aktīvāks par dimenhidrinātu — abu vielu psihotropo devu attiecība ir 29 mg DPH pret 50 mg DMH (respektīvi, 500 mg DPH atbilst 862 mg DMH). Difenhidramīns izsauc arī spēcīgāku miegainību nekā dimenhidrināts un iedarbojas ātrāk.
Koli nacionālais parks
<mapframe text="Koli nacionālais parks" width=300 height=300 zoom=10 > { "type": "ExternalData", "service": "geoshape", "ids": "Q375387" } Koli nacionālais parks ir 1991. gadā izveidots nacionālais parks Somijas austrumos, Ziemeļkarēlijas reģionā, Pielinena ezera rietumu krastā. Nacionālā parka galvenais mērķis ir saglabāt Somijas tradicionālo līdumu zemkopību. Meža pļavās tiek uzturēti tradicionālie govju un aitu ganāmpulki.
Bertrands Traore
Bertrands Traore (fr, dzimis ) ir Burkinafaso futbolists, spēlē uzbrucēja pozīcijā. Pašlaik (2021) Traore pārstāv Anglijas Premjerlīgas komandu Aston Villa un Burkinafaso futbola izlasi.
Karjera
2013. gadā Traore pievienojās Chelsea akadēmijai, bet viņš oficiāli pievienojās Chelsea F.C.  Traore uz īres tiesībām pievienojās Eredivisie komandai SBV Vitesse. 2016. gadā tika izīrēts uz Amsterdamas "Ajax". 2017. gadā Traore pievienojās Lionas "Olympique".
Burkinafaso futbola izlases sastāvā Traore ir spēlējis 2012. un 2017. gada Āfrikas Nāciju kausā.
Frenks Māršs
Frenks Greiems Māršs (en, 1875—1957), bija Britu impērijas armijas virsnieks, ģenerālmajors. Latvijas brīvības cīņu laikā bija Antantes valstu militārās misijas Baltijas valstīs vadītāja Huberta Gofa vietnieks, vēlāk misijas vadītājs.
Misija Baltijas valstīs
Pēc Kompjeņas pamiera noslēgšanas ģenerālis Māršs piedalījās Antantes valstu militārajā misijā Baltijas valstīs. Pēc Strazdumuižas pamiera noslēgšanas 1919. gada 8. jūlijā misija no Helsinkiem pārcēlās uz Antantes spēku kontrolēto Rīgu. Pēc tam, kad 7. augustā misijas vadītājs Gofu atsauca no Baltijas, Māršs sāka pildīt misijas vadītāja pienākumus.
1919. gada 11. augustā ar Mārša palīdzību izveidoja Krievijas Ziemeļrietumu valdību (Се́веро-За́падное прави́тельство), kas pēc Pleskavas zaudēšanas uzturējās Tallinā. Tā oficiāli atzina Igaunijas (11. augustā), Latvijas (3. septembrī) un Somijas (23. septembrī) neatkarību.
Lai apspriestu kopīga uzbrukuma iespēju boļševikiem, 1919. gada 26. augustā ģenerālis Māršs Vidzemes bruņniecības namā Rīgā noturēja apspriedi, kurā piedalījās Igaunijas pārstāvis Johans Laidoners, Latvijas pārstāvji Kārlis Ulmanis un Dāvids Sīmonsons, Rietumkrievijas armijas pavēlnieks Bermonts, Ziemeļrietumu armijas pārstāvis ģenerālis Desino, Lietuvas pārstāvis pulkvedis Benšajevičs un Polijas pārstāvis kapteinis Mislovskis. Viņi vienojās par kopīgu ofensīvu 15. septembrī.
Katrai armijai iedalīja atbildību par konkrētu frontes sektoru. Igaunijas karaspēkam iedalīja atbildību par Austrumu fronti no Somu jūras līča līdz Jamburgai un Gatčinai, Ziemeļrietumu armijai tālāk uz dienvidiem līdz Veļikajas upei, Igaunijas armijai tālāk līdz Lubāna ezeram, Latvijas armijai no Lubāna līdz Baltajai muižai Sēlijā, Lietuvas armijai līdz punktam 35 km attālumā uz dienvidaustrumiem no Daugavpils. Bermontam bija jāieņem Daugavpils un pa Maskavas dzelzceļu jāuzbrūk Veļikijiem Lukiem, bet Polijas armijai uz dienvidiem no Veļikije Lukiem. Apspriedē parakstīja vienošanos, kurā bija paredzēta Rietumkrievijas Brīvprātīgo armijas cauriešana Latvijai Daugavpils virzienā. Latvijas pagaidu valdība nepieļāva Bermonta armijas pārvietošanos caur Rīgu.
Medums
Medums var būt:
Estebans Granero
Estebans Granero (es; dzimis ) ir Spānijas futbolists, kurš spēlē uzbrūkošā pussarga pozīcijā. Estebans Granero ir dzimis Madridē, kurā arī ir pavadījis visu savu futbolista karjeru. Kopš 2020. gada Granero pārstāv Spānijas komandu Marbella.
Sasniegumi
Real Madrid
Mālgals
Mālgals ir ciems Augšdaugavas novada Nīcgales pagastā. Atrodas pagasta rietumu daļā 4 km no pagasta centra Nīcgales, 33 km no novada centra Daugavpils un 161 km no Rīgas.
Astrahaņas apgabala Sarkanā grāmata
Astrahaņas apgabala Sarkanā grāmata ir oficiāls dokuments, kas satur datu kopumu par reto un esošo uz iznīkšanas robeža dzīvnieku un savvaļā augušos augu un sēņu sugu (pasugu, populāciju), kas sastopami Astrahaņas apgabala teritorijā, stāvokli, izplatību un aizsardzības pasākumiem.
Pirmais Astrahaņas apgabala Sarkanās grāmatas sējums tika izdots 2004. gadā, dzīvnieku un augu valsts objektu saraksts ir apstiprināts 2000. gadā un tajā ir iekļauts: 1 Myxomycetes tipa suga, 22 sēņu sugas, 16 ķērpju sugas, 64 augstāko augu sugas, 62 posmkāju sugas (60 kukaiņu, 2 zirnekļveidīgo) un 101 mugurkaulnieku suga (13 zīdītāju, 72 putnu, 7 abinieku, 9 zivju sugas).
Moisess Kaisedo
Moisess Isaks Kaisedo Koroso (es, dzimis ) ir Ekvadoras futbolists, spēlē pussarga pozīcijā, pārstāv Ekvadoras futbola izlasi. Kopš 2023. gada Kaisedo pārstāv Anglijas Premjerlīgas komandu Chelsea.
Iepriekš spēlējis Ekvadoras komandā Independiente del Valle, Beļģijas komandā Beerschot un Anglijas komandā Brighton & Hove Albion. 2023. gada augustā noslēdzis astoņu gadu līgumu ar Chelsea komandu, kas par viņu samaksāja 115 miljonus Sterliņu mārciņu. Tādējādi Kaisedo kļuva par visu laiku dārgāko kādas Angiljas komandas pirkumu.
Ekvadoras futbola izlases sastāvā debitējis 2020. gadā. Piedalījies 2022. gada FIFA Pasaules kausā.
Sun Television
Sun Television ir Japānas televīzijas tīkls, kura galvenā mītne atrodas Kobē. To dibināja 1968. gada 8. martā. Tā ir viena no piecām privātajām TV raidorganizācijām, kas atrodas Kobē.
Atlantas "Falcons"
Atlantas "Falcons" (en) ir profesionāls amerikāņu futbola klubs, kas ir bāzēts Atlantā, Džordžijas štatā, ASV. Tas ir dibināts 1965. gadā. "Falcons" spēlē Nacionālās futbola līgas (NFL) Nacionālās futbola konferences Dienvidu divīzijā. Klubs savas mājas spēles aizvada Mercedes-Benz Stadium stadionā. Klubs savas pastāvēšanas vēsturē ne reizi nav ieguvis Superkausu.
Čiho Hamada
Čiho Hamada (ja; dzimusi ) ir japāņu brīvā stila cīkstone, pasaules čempione.
Biogrāfija
Čiho Hamada dzimusi 1992. gadā. 2012. gadā viņa kļuva par Pasaules junioru čempioni, bet 2014. gadā uzvarēja pieaugušo pasaules čempionātā, svara kategorijas līdz 55 kg finālā pieveicot Krievijas sportisti Irinu Ologonovu.
Whitesnake
Whitesnake ir angļu roka grupa, kas dibināta 1976. gadā. 1988. gadā Whitesnake tika nominēta Brit Award par labāko britu grupu. 2005. gadā Whitesnake tika nominēta par 85. visu laiku labāko rokgrupu.
Gūss Teitums
Karjeru sācis kā beisbolists, spēlējis pirmās bāzes spēlētāja pozīcijā nēģeru beisbola līgā, pēc tam pārgājis uz basketbolu. Spēlējis Hārlemas "Globetrotters" basketbola šovu komandā, kur bija viens no populārākajiem spēlētājiem. Viņš ir pirmais, kas ticis nosaukts par basketbola klauna princi. Tiek uzskatīts par vienu no savas ēras labākajiem basketbolistiem, kā arī vienu no labākajiem izklaidētājiem "Globetrotters".
2011. gadā ticis uzņemts basketbola slavas zālē. 2012. gadā par viņu tika uzņemta ESPN dokumentālā filma GOOSE.
Manilijs (krāteris)
Manilijs ir triecienkrāteris Mēness redzamajā pusē, atrodas Tvaiku jūras ziemeļaustrumu malā. Krāteris nodēvēts romiešu rakstnieka, astrologa Marka Manilija vārdā. Vārds pirmoreiz minēts 1651. gadā izdotajā itāļu astronoma Džovanni Ričoli (Giovanni Riccioli) Mēness kartē. 1935. gadā to apstiprinājusi Starptautiskā Astronomijas savienība.
Kaķīši (Sventes pagasts)
Apdzīvotā vieta atrodas pie autoceļa A14.
Manilijs (krāteris)
Krāterim ir apaļa forma, ar labi izteiktu valni. Krātera dibens ir gaišāks nekā apkārtējā virsma, vidusdaļā atrodas neliels pacēlums. Krāteri ietver blāvi „stari”, kuri stiepjas apmēram 300 km garumā.
Dešils Hemets
Semjuels Dešils Hemets (en, dzimis, miris ) bija amerikāņu detektīvromānu rakstnieks, kā arī politiskais aktīvists un scenārists. Radījis tādus populārus tēlus kā Semu Speidu (The Maltese Falcon), Niku un Noru Čārlzus (The Thin Man) un The Continental Op (Red Harvest un The Dain Curse).
Hemets tiek uzskatīts par vienu no visu laiku labākajiem mistērijas žanra rakstniekiem. Žurnāls Time viņa 1929. gada romānu Red Harevst iekļāva 100 labāko angļu romānu no 1923. līdz 2005. gadam sarakstā. Trīs no pieciem viņa romāniem tika iekļāuti Crime Writers' Association 1990. gada 100 labāko kriminālromānu sarakstā. Savukārt Mystery Writers of America četrus Hemeta romānus iekļāva savā 100 labāko mistērijas romānu sarakstā. Viņa romāni un stāsti ir ietekmējuši arī kino, īpaši detektīvu, mistērijas un film noir žanrus.
Ļakša
Ļakša (arī Lekša grāvis, Ļakša grāvis) ir Višķu ezerā ietekoša upe Augšdaugavas novadā pie Ambeļiem.
Iztece pie Mazajiem Kuseņiem. Tek rietumu-ziemeļrietumu virzienā. Ieteka pie Mazās Baranovskas. Lejtecē upi šķērso valsts autoceļš V676 (Vasiļova – Višķi – Grāveri).
Halva
Halva (ar (ḥalāwah) — 'saldumi') ir Tuvajos Austrumos radies konditorejas izstrādājums, ko gatavo no uzputotas sīki sasmalcinātu eļļas augu sēklu vai riekstu un karameļu masas, dažkārt pievienojot arī vanilīnu, kakao pulveri vai rozīnes. Halvā ir vidēji 47% ogļhidrātu, 32% tauku, ap 13% olbaltumvielu, minerālvielu (nātrija, kālija, kalcija, magnija, fosfora, dzelzs ), B vitamīnu (B1, B2 vitamīna ) un E vitamīna, kā arī samērā daudz polinepiesātināto taukskābju.
Gatavošana
Atkarībā no izmantotajām eļļas augu sēklām, pazīstami vairāki halvas veidi: tahinas (gatavo no sezama sēklām), zemesriekstu, riekstu, saulespuķu un kombinētā halva.
Halvas gatavošanu sāk ar karameļu uzkarsēšanu un izkausēšanu. Tad karstajai karameļu masai pievieno ziepjusaknes (Saponaria) saknīšu ekstraktu, kas kalpo kā putu veidotājs, un sāk putošanu. Putošanas laikā masai pakāpeniski pievieno sasmalcinātās eļļas augu sēklas vai riekstus un turpina putot līdz viendabīgai masai. Iegūto silto un plastisko masu iesaiņo mitruma un tauku necaurlaidīgā papīrā.
Planīca (Slovēnija)
Planīca (sl,  IPA: ) ir Alpu ieleja Slovēnijas ziemeļrietumos pie robežas ar Itāliju, kas sniedzas uz dienvidiem no pierobežas ciemata Ratečes, netālu no cita plaši pazīstama slēpošanas kūrorta — Kraņska Goras. Tālāk uz dienvidiem ieleja saucas par Tamara ieleju, kur Tamara kalnu apmetne ir populārs pārgājienu galamērķis Triglava nacionālajā parkā. No rietumpuses ieleju ierobežo Ponca kalni ar augstāko virsotni Visokaponcu (2274 m), no austrumiem Ciprnika (1745 m) un Slemes (1815 m) kalni, no dienvidiem Tamara ielejas galā Moistrovka (2366 m), Travniks (2379 m) un Jalovecs (2645 m). Pati ieleja atrodas 850—870 m virs jūras līmeņa.
Sports
Planīca ir slavena ar tramplīnlēkšanu un tajā uzbūvēts Ziemeļu divcīņas centrs (Nordijski center Planica). Pirmais slēpošanas tramplīns tika uzcelts pirms 1930. gada Ponca kalnu nogāzē. 1933. gadā Ivans Rožmans uzcēla lielāku tramplīnu, kas inženiera Stanko Bloudeka vārdā tika dēvēts par "Lielo Bloudeku". No tā drīz aizsākās īpašs sporta veids: lidojošie tramplīnlēcieni ar mērķi sasniegt maksimālo attālumu. Pirmo lidojošo lēcienu pāri 100 m attālumam šeit panāca austrietis Jozefs "Seps" Bradls 1936. gadā. Tajā laikā tas bija lielākais tramplīnlēkšanas kalns pasaulē. 1969. gadā Vlado un Janezs Gorišeki uzcēla jaunu K-185 lēkšanas tramplīnu — "Brāļu Gorišeku lidotavu" (Letalnica bratov Gorišek), no kura 2019. gadā Rjoju Kobajaši izdarīja 252 metru tālu lēcienu, kas kļuva par pasaules rekordu.
2020. gada martā Planīcā bija plānots kārtējais pasaules lidojošās lēkšanas čempionāts, kas epidemioloģisku apsvērumu dēļ tika pārcelts uz nākamo sezonu.
Transports
Caur Rateči ielejas ziemeļdaļā iet šoseja, kas savieno Ļubļanu ar Ziemeļitāliju. Atzarojums no tās ved uz dienvidiem gar tramplīnlēkšanas centru līdz Tamaras apmetnei.
Karolīnas "Panthers"
Karolīnas "Panthers" (en) ir profesionāls amerikāņu futbola klubs, kas ir bāzēts Šarlotā, Ziemeļkarolīnas štatā, ASV. Tas ir dibināts 1993. gadā. "Panthers" spēlē Nacionālās futbola līgas (NFL) Nacionālās futbola konferences Dienvidu divīzijā. Klubs savas mājas spēles aizvada Bank of America Stadium stadionā. Klubs savas pastāvēšanas vēsturē ne reizi nav izcīnījis Superkausu.
Zuji (Skrudalienas pagasts)
Zuji ir bijušā ciema vieta Augšdaugavas novada Skrudalienas pagastā. Atradās pagasta ziemeļu daļā 6 km no pagasta centra Silenes, 15 km no novada centra Daugavpils un 237 km no Rīgas.
Palīdzības iela (Rīga)
Palīdzības iela ir Rīgas iela Centra rajona Centra apkaimē. Palīdzības iela sākas pie krustojuma ar Šarlotes ielu un beidzas pie krustojuma ar Brīvības ielu. Palīdzības ielas kopējais garums ir 449 metri, tā klāta ar asfalta segumu.
Ielu savienojumi
Palīdzības iela ir savienota ar šādām ielām:
Mazā Muša
Iztece uz rietumiem no Ragačovskas. Tek rietumu-dienvidrietumu virzienā. Ieteka pie Janciškiem. Vidustecē upi šķērso valsts autoceļš V688 (Lipinišķi – Maskovskaja), vidustecē - V685 (Greizais tilts – Makarova).
Signy
Signy var būt:
Autoceļš V578
V578 autoceļš Ratnieki—Baltiņi ir Latvijas vietējais autoceļš, kas savieno autoceļu V564 Ratniekos ar Otriem Baltiņiem. Autoceļš ir 8,2 km garš un klāts ar grants segumu. Ceļš šķērso Rēzeknes novada Čornajas pagastu un nodrošina pārējā pagasta satiksmi ar Rēzeknes upi norobežoto Otro Baltiņu daļu, Plīnu un Silagoliem.
Robins Metjūss
Roberts (Robins) Čārlzs Olivers Metjūss (en; dzimis, miris ) bija britu ekonomists un šaha problēmists.
Robins Metjūss bija no 1965. līdz 1975. gadam politiskās ekonomikas profesors Oksfordas universitātē. Pēc tam viņš pārcēlās uz Kembridžu, kur pārņēma politiskās ekonomikas katedru Klēras koledžā. Viņš bija Britu akadēmijas (1968) un Amerikas Mākslas un Zinātnes akadēmijas (1985) loceklis un Britu impērijas ordeņa komandieris (1975).
Šaha kompozīcija
Metjūss bija Britu šaha problēmu biedrības priekšsēdētājs. Pazīstams galvenokārt kā trīsvilču sastādītājs. No 1965. gada bija starptautiskais meistars šaha kompozīcijā.
Piemērs
Uzdevuma risinājums:
Bibliogrāfija
Ekonomikā: Šaha kompozīcijā:
Rūdolfs Drillis
Rūdolfs Drillis (1893—1983) bija latviešu lidotājs, vēlāk skolotājs un zinātnieks. Latvijas armijas Aviācijas parka komandieris Latvijas brīvības cīņu laikā (1919—1921).
Dzīvesgājums
Dzimis 1893. gada 10. maijā Grostonas pagasta "Igauņos" zemnieka Jūlija Reinholda Drilles un viņa sievas Ilzes, dzimušas Brežģes, ģimenē, 1900. gadā pārcēlās uz dzīvi Rīgā. Pēc mācībām reālskolā 1914. gadā sāka studijas Rīgas Politehniskā institūta (RPI) mehānikas nodaļā. Sakarā ar Pirmā pasaules kara sākumu RPI 1915. gadā evakuēja uz Krieviju. 1916. gada maijā viņu iesauca Krievijas Impērijas armijā un nosūtīja uz virsnieku teorētisko aviācijas skolu pie Petrogradas politehniskā institūta. 1917. gadā viņš bija Krievijas Gaisa flotes pārvaldes aviācijas speciālists. Pēc Brestļitovskas miera līguma noslēgšanas leitnants Drillis demobilizējās un strādāja par Petrogradas auto un aviācijas fabriku kontrolieri.
Pēc atgriešanās dzimtenē 1919. gada sākumā strādāja par skolotāju Rīgas pilsētas elementārskolā, maijā atgriezās dzimtajā pusē, kur tika mobilizēts Latvijas armijā. 1919. gada jūlijā kļuva par Latvijas armijas Virspavēlnieka štāba aviācijas nodaļas priekšnieku un Bermontiādes laikā 12. oktobrī virsleitnantu R. Drilli iecēla par Armijas Aviācijas parka komandieri. Viņš nodibināja kara aviācijas skolu un izstrādāja tās mācību programmu. Līdztekus karadienestam strādāja par fizikas skolotāju Rīgas 2. pilsētas vidusskolā (1919—1920).
Pēc Latvijas brīvības cīņu beigām virsleitnants Drillis 1921. gada maijā demobilizējās un atjaunoja studijas Latvijas Universitātes Mehānikas fakultātē. 1922. gada decembrī viņš ar Kultūras Fonda atbalstu devās trīs mēnešu ārzemju komandējumā, lai apgūtu Somijas, Vācijas un Zviedrijas pieredzi aroda izvēles, aroda apmācības un inteliģences pārbaudes jautājumos. Strādāja Jēkabpils valsts vidusskolā (1922—1924). 1924. gadā viņš dibināja un vadīja Izglītības ministrijas aroda izvēles padomdošanas un psihotehnikas kabinetu, 1925. gadā kļuva par Rīgas pilsētas Jaunatnes un arodu piemērotības pētīšanas institūta psihotehnikas nodaļas vadītāju. 1926. gadā nodibināja Darba muzeju. 1930. gadā Drillis kļuva par Leipcigas Universitātes studentu un 1933. gada 13. jūlijā Leipcigas Universitātes Filozofijas fakultāte Rūdolfam Drillim par disertāciju ''Untersuchungen ueber den Hammerschlag. Ein Beitrag zur Analyse der menschlichen Arbeitsbewegungen piešķīra filozofijas doktora Dr. phil.'' grādu. Līdztekus viņš strādāja par Nekustamo īpašumu nodaļas vadītāju Rīgas pilsētas valdē (1931—1934). Pēc Ulmaņa apvērsuma Drilli kopā ar citiem sociāldemokrātiem uz vairākiem mēnešiem ieslodzīja internēto nometnē Liepājas Kara ostā. 1939. gadā Drilli ievēlēja par asistentu LU Filoloģijas un filozofijas fakultātes Psiholoģijas institūtā.
Viņš bija Ņujorkas zinātņu akadēmijas un vairāku citu zinātnisko organizāciju biedrs, rosīgi darbojās latviešu organizāciju dzīvē, vadīja ALA kultūras biroja zinātnes sekciju. Par nopelniem biomehanikas laukā Ziemeļamerikas latviešu Kultūras fonds 1965. gadā viņam piešķīra goda diplomu tehniskajās zinātnēs. Miris 1983. gadā Kalistogā, Kalifornijā.
Elerne
Elerne ir ciems Augšdaugavas novada Tabores pagastā. Atrodas pagasta ziemeļu daļā 3,5 km no pagasta centra Tabores, 12 km no novada centra Daugavpils un 199 km no Rīgas.
Apdzīvotā vieta atrodas pie autoceļa V705. Veidojusies ap vēsturisko Elkšņu muižu (Gut Ellern). Elernes katoļu baznīcas tuvumā Daugavpils hidroelektrostacijas celtniecības uzsākšanas laikā notika aizsargdambja uzbēruma veidošanas darbi.
Sārtais strazds
Izplatība
Sārtais strazds sastopams Eiropas dienvidaustrumos, no Balkāniem areālam austrumu virzienā turpinoties gar Melnās jūras ziemeļu piekrasti cauri Ukrainas un Krievijas dienvidiem, Volgas lejtecei stepēs. Sastopams arī Kazahstānas centrālajā un austrumu daļā, Altaja un Mongolijas rietumos. Areāls uz dienvidiem plešas līdz Turcijai, Irākas ziemeļiem, Irānai, Afganistānai un Ķīnas ziemeļrietumiem. Klejotāji reizēm ligzdo arī Čehijā, Ungārijā un Itālijā.
Vasarās, kad savairojas sienāži un citi kukaiņi, sārtais strazds ieklejo Francijā, Īrijā, Lielbritānijā, Šetlendas salās un Zviedrijā, šajās teritorijās nelielā skaitā arī pārziemojot. Tomēr sārtais strazds ziemo galvenokārt Indijā un Šrilankā.
Latvijā
Sārtais strazds ļoti reti ieklejo Latvijā. Līdz šim bijuši astoņi novērojumi.
Izskats
Sārtais strazds ir vidēji liels dziedātājputns, tēviņi nedaudz lielāki nekā mātītes. Ķermeņa garums ir 22—26 cm, spārnu plētums 37—40 cm, tēviņa svars 59—90 g, mātītes 60—88 g. Tam ir rozā kājas un rozā, īss knābis ar melnu pamatni, un pakausī spurains cekuls, kas gan ir redzams tikai tad, kad putns ir satraucies. Tēviņiem cekuls ir lielāks nekā mātītēm, kā arī knābja pamatne mazāk melna nekā mātītēm.
Pieaugušajiem putniem apspalvojums uz galvas, krūtīm, spārniem un astes ir melns ar zili violetu spīdumu, bet mugura, sāni un vēders ir rozīgi. Abi dzimumi izskatās vienādi, lai gan mātīte ir nedaudz pelēcīgāka. Ārpus vairošanās sezonas arī tēviņš kļūst pelēcīgāks. Jaunie putni ir pelēcīgu smilšu krāsā ar vieglu raibumojumu, kājas oranžas, knābis dzeltens.
Sārtajam starzdam ir attīstīta vokalizācija, un dziesma atgādina mājas strazda vīterošanu. Ziemas periodā sārto strazdu bari sarunājas nepārtraukti.
Odesas guberņa
Odesas guberņa (ukraiņu: Одеська губернія) bija Ukrainas PSR guberņa, kas tika izveidota 1920. gada janvārī ar Visas Ukrainas Revolucionārās komitejas (padomju režīma orgāns) lēmumu. Jaunā guberņa sākotnēji tika izveidota no Hersonas guberņas rietumu daļas, kas vēlāk tika pārdēvēta par Mikolajivas guberņu un pēc tam apvienota ar pārējo Odesas guberņu.
Sārtais strazds
Uzvedība
Sārtie strazdi ir ļoti sabiedriski un veido lielus, skaļus barus visa gada garumā. Tie barojas, ligzdo un nakšņo kopā. Agresija vienam pret otru tiek novērota ļoti reti. Vairošanās sezonas laikā barā ir vairāki desmiti vai simti, bet ziemas periodā tie ir tūkstoši indivīdu. Bieži sārto strazdu bars ir jaukts ar citām strazdu sugām, vārnām un papagaiļiem.
Barība
Sārtie strazdi ir visēdāji, bet pamatbarība ir kukaiņi. Sārtie strazdi spēj notiesāt gan lielu daudzumu graudu labības laukā, nokaitinot zemniekus, gan efektīvi samazināt īpaši kaitīgu lauksaimniecības kaitēkļu daudzumu labībās laukā, barojoties ar siseņiem un sienāžiem. Kopumā ieguvums no sārtajiem strazdiem lauksaimniekiem ir lielāks, nekā zaudējumi, tādēļ mūsdienās Ķīnas zemnieki cenšas piesaistīt ligzdojošos strazdus pēc iespējas tuvāk tīrumiem, būvējot tiem putnu būrus. Sārtie strazdi ir efektīvi kaitēkļu iznīcinātāji arī augļu dārzos. Šie putni, lai arī mājo sausās stepēs, vienmēr apmetas kādas ūdenstilpes tuvumā.
Odesas guberņa
Odesas guberņas rietumu daļās 1924. gadā tika izveidota Moldāvijas APSR.
Sārtais strazds
Barība
Sārtie strazdi barojas arī ar ziedu nektāru, ogām, augļiem un sēklām. Iecienīti augļi ir vīģes, dateles, vīnogas, ķirši, aprikozes, persiki, zīdkoka ogas, kaperi un pat čili. Vairošanās sezonas laikā barība galvenokārt tiek uzlasīta no zemes, retumis ķerot kukaiņus gaisā.
Odesas guberņa
1925. gadā Odesas guberņa tika likvidēta 1925. gada administratīvās reformas laikā.
Sārtais strazds
Ligzdošana
Sārtie strazdi veido ciešas ligzdošanas kolonijas, un to vairošanās sezona ir ļoti kompakta — lielākajā daļā izplatības areāla no maija līdz jūnijam, laikā, kad ir bagātīgi pieejami siseņi un sienāži. Ligzda tiek iekārtota spraugā starp akmeņiem, klinšu iedobēs un plaisās, ēku un tiltu konstrukcijās, retākos gadījumos koku dobumos. Ligzda būvēta no zariņiem un zāles, beigās izklāta ar ļoti smalku zāli, lapām un spalvām. Reizēm oderēšanai tiek izmantoti vērmeļu un fenheļa smalkākie zariņi. Iespējams tie tiek izmantoti kā parazītu atbaidītāji. Sārtie strazdi mēdz izmantot iepriekšējā gada ligzdu.
Odesas guberņa
Vēsture
Guberņa tika izveidota 1920. gada 28. janvārī, atdalot teritoriju no Hersonas guberņas. 1920. gada februārī tās sastāvā papildus tika iekļauts gandrīz viss Podolijas guberņas Baltas rajons, jūlijā — Pervomajskas rajons.
1925. gada 1. augustā tika likvidētas visas Ukrainas PSR guberņas, un to rajoni tika nodoti tiešā republikas valdības pakļautībā.
Sārtais strazds
Ligzdošana
Dējumā ir 3—6 gaiši zilas olas, lai gan sastopami arī ļoti lieli dējumi, līdz 10 olām. Šādos gadījumos, iespējams, ligzdu izmanto vairākas mātītes. Inkubācijas periods ilgst 14—16 dienas, perē abi vecāki. Arī par mazuļiem rūpējas abi vecāki. Jaunie putni izlido, sasniedzot apmēram 24 dienu vecumu.
Polisulfīdi
Polisulfīdi ir sēru saturoši savienojumi ar kopējo formulu Me2Sn, kur Me — vienvērtīgs metāls vai amonija jons. Šo savienojumu molekulas satur sēra atomu ķēdes —S—S(n)—S—. Ir pazīstami arī dažādi ūdeņraža polisulfīdi (polisulfāni) H2Sn, kur n var būt no 2 (ūdeņraža persulfīds) līdz pat 23. Tie ir eļļaini dzelteni šķidrumi; sēra saturam kļūstot lielākam, savienojuma krāsa kļūst sarkanāka.
Iegūšana
Sārmu metālu polisulfīdi veidojas, iedarbojoties ar elementāru sēru uz atbilstošajiem sulfīdiem (sakausējot vai arī koncentrētā šķīdumā):
Brīvā veidā izdalīti polisulfīdi ar sēra atomu skaitu to molekulās no 2 līdz 8, kā arī amonija polisulfīds ar 9 sēra atomiem (NH4)2S9. Visbiežāk sastopami polisulfīdi ar diviem sēra atomiem — disulfīdi. Tos var uzskatīt par peroksīdu analogiem — persulfīdiem.
Sārmu metālu polisulfīdi veidojas, ilgstoši uzglabājot sārmu metālu sulfīdu šķīdumus, jo notiek hidrogēnsulfīda jonu (kas rodas šo savienojumu hidrolīzē) oksidēšanās ar gaisa skābekli.
Īpašības
Polisulfīdiem raksturīgas kā oksidējošas, tā reducējošas īpašības:
Iedarbojoties uz tiem ar skābēm, polisulfīdi sadalās, rodoties sērūdeņradim, sēram un polisulfāniem. Polisulfīdi, līdzīgi peroksīdiem, spēj disproporcionēties:
Spēj atdot daļu sēra cianīdiem, veidojot rodanīdus:
Izmantošana
Polisulfīdus lieto analītiskajā ķīmijā elementu atdalīšanai, kā arī dažu kaučuka veidu (tiokolu) ražošanai. Amonija polisulfīdus izmanto tērauda melnināšanai. Nātrija polisulfīdu maisījumu, tā saucamās "sēra aknas", kopš seniem laikiem lieto ādu ģērēšanai. Organisko polisulfīdu atvasinājumus lieto par cietajām raķešdegvielām. Kalcija un bārija polisulfīdus izmanto lauksaimniecībā cīņai ar kaitēkļiem.
Ņūorleānas "Saints"
Ņūorleānas "Saints" (en) ir profesionāls amerikāņu futbola klubs, kas ir bāzēts Ņūorleānā, Luiziānas štatā, ASV. Tas ir dibināts 1966. gadā. "Saints" spēlē Nacionālās futbola līgas (NFL) Nacionālās futbola konferences Dienvidu divīzijā. Klubs savas mājas spēles aizvada Caesars Superdome stadionā. "Saints" savā pastāvēšanas vēsturē ir uzvarējis vienā Superkausa izcīņā.
Vīlandes iela (Rīga)
Vīlandes iela ir Rīgas iela Centra rajona Centra apkaimē. Vīlandes iela sākas pie krustojuma ar Elizabetes ielu un beidzas pie krustojuma ar Valkas ielu. Vīlandes ielas kopējais garums ir 358 metri, tā klāta ar asfalta un bruģa segumu.
Ievērojamas ēkas
1881. gadā apstiprinātie būvnoteikumi noteica, ka Vīlandes ielā atļaujams tikai slēgtais būvveids, ēku augstumam jābūt 16,76 - 18,29 m un tām nedrīkst būt vairāk par 4 stāviem. Nams 11 ir viens no pirmajiem jūgendstila namiem Rīgā. Vairums ēku būvētas pēc R. Cirkvica un K. Pēkšēna projektiem.
Raudinka (upe)
Raudinka (arī Raudiņa) ir Luknas ezerā ietekoša upe Augšdaugavas novadā.
Iztece no Jonānu ezera. Tek dienvidrietumu virzienā. Ieteka Luknas ezerā pie Raudinku kapiem. Vidustecē upe caurtek Raudinkas ezeram. Raudinku lejtecē šķērso valsts autoceļš V684 (Ostrova – Vīgantu stacija).
Porcija (pavadonis)
Porcija, arī Urāns XII, ir Urāna pavadonis. Tas ir septītais pavadonis pēc kārtas, skaitot no Urāna.
Atklāšana un nosaukums
Pavadonis tika atklāts 1986. gada 3. janvārī, Voyager programmas zinātniekiem izpētot starpplanētu zondes „Voyager 2” attēlus. Tam tika piešķirts pagaidu apzīmējums S/1986 U1. Starptautiskā Astronomijas savienība pavadonim vēlāk piešķīra nosaukumu Porcija. Porcija ir tēls Viljama Šekspīra traģikomēdijā „Venēcijas tirgotājs”.
Orbīta un fizikālie parametri
Porcijas diametrs ir apmēram 140 ± 8 km. Porcijas vārdā ir nodēvēta pavadoņu grupa, kurā vēl atrodas Bjanka, Kresīda, Dezdemona, Džuljeta, Rozalinda, Kupidons, Belinda un Perita. Visiem šiem pavadoņiem ir līdzīgas orbītas un fotometriskās īpašības. Porcija ir mazizpētīts pavadonis. „Voyager 2” attēlos tas izskatās kā garens objekts, kura ass vērsta uz Urānu. Pavadoņa garuma pret platumu attiecība ir 0,8 ± 0,1. Porcijas virsma izskatās pelēka. Pavadoņa orbīta pakāpeniski samazinās paisuma spēku iedarbībā. Tas nozīmē, ka tālā nākotnē Porcija vai nu ietrieksies Urānā, vai izjuks gabalos, veidojot jaunu Urāna gredzenu.
Izdzīvotājs
"Izdzīvotājs" (en) ir realitātes sacensību šovs, kuru izveidoja Čārlijs Pārsons, amerikāņu versija starptautiskajai realitātes šova televīzijas franšīzei Survivor, kas pati atvasināta no zviedru televīzijas seriāla Expedition Robinson, ko izveidoja Čārlijs Pārsons un kura pirmizrāde notika 1997. gadā. Amerikāņu seriāla pirmizrāde notika 2000. gada 31. maijā kanālā CBS. To vada Džefs Probsts, kurš ir arī izpildproducents kopā ar Marku Barnetu un sākotnējo veidotāju Pārsonsu.
Televīzijas šovs ievieto svešinieku grupu izolētā vietā, kur viņiem ir jānodrošina ēdiens, uguns un pajumte. Dalībnieki sacenšas izaicinājumos, tostarp pārbauda dalībnieku fiziskās spējas, piemēram, skriešanu un peldēšanu, vai viņu garīgās spējas, piemēram, mīklas un izturības izaicinājumus, lai iegūtu atlīdzību un imunitāti pret izkrišanu. Dalībnieki tiek pakāpeniski izslēgti no spēles, jo viņus izbalso viņu kolēģi, līdz paliek tikai viens, un viņiem tiek piešķirts tituls "Vienīgais izdzīvotājs" un galvenā balva 1 000 000 ASV dolāru apmērā (2 000 000 ASV dolāru 40. sezonā Winners at War).
Tumšā pīle
Tumšā pīle jeb velna pīle (Melanitta fusca) ir liela auguma pīļu dzimtas (Anatidae) jūras pīle, kas pieder gauru apakšdzimtai (Merginae). Sastopama Eiropā un Āzijā. Agrākās tumšās pīles pasugas M.f.deglandi un M.f.stejnegeri tagad izdalītas kā atsevišķas sugas — Stejnegera pīle (Melanitta stejnegeri) Austrumsibīrijā un Tālajos Austrumos un Deglāna pīle (Melanitta deglandi) Ziemeļamerikā. Sugas zinātniskais nosaukums atvasināts no sengrieķu un latīņu valodas, tas latviski nozīmē "melnā" (melas), "pīle" (netta), "tumši brūna" (fuscus).
Izplatība
Tumšā pīle ligzdo Eiropas (Skandināvijā, Somijā, Igaunijā, Krievijā) un Āzijas ziemeļos, austrumu virzienā sasniedzot Jeņisejas upi Sibīrijā. Nelielas, izolētas populācijas mājo Turcijā, Armēnijā, Gruzijā un Turkmenistānā.
Ziemo galvenokārt Baltijas jūrā un jūrās gar Lielbritānijas, Īrijas un Francijas piekrastēm, nelielai populācijas daļai sasniedzot Spānijas ziemeļus. Turcijas un Kaukāza populācijas ziemo Melnajā un Kaspijas jūrā. Piemērotos piekrastes ūdeņos ziemošanas vietās izveidojas milzīgi bari.
Latvijā
Latvijā tumšā pīle ir parasta caurceļotāja un ziemotāja jūrā. Pavasarī migrē agrāk un migrācijā rietumu piekrastē novērojama biežāk, nekā melnā pīle. Ja Rīgas līcis neaizsalst, tad vairāki tūkstoši ziemo arī gar līča rietumu piekrasti, mazāk austrumu pusē. Reti novērota iekšzemes ūdenstilpēs.
Izskats
Tumšā pīle ir lielākā no visām jūras pīlēm. Tās ķermeņa garums ir 51—58 cm, spārnu plētums 79—99 cm, svars tēviņam 1173—2104 g, mātītei 1140—1895 g. Sugai raksturīgs dzimumu dimorfisms. Tēviņš ir melns ar nelielu baltu gredzenu ap aci, kura arī ir balta, un baltām spārnu sekundārajām lidspalvām. Knābis ir dzeltens ar melnu nāsu pauguru. Mātīte ir tumši brūna ar gaišiem laukumiem uz vaigiem un pie knābja pamatnes, kā arī tās spārnu sekundārās lidspalvas ir baltas, knābis tumši pelēks, acis brūnas. Jaunie putni izskatās līdzīgi mātītei.
Uzvedība
Tumšā pīle ir gājputns un katru pavasari un rudeni veic tālu migrācijas celu no ligzdošanas vietām uz ziemošanas un atpakaļ. Tā ligzdo saldūdens ezeru, upju un purvāju slīkšņu krastos mežu ainavā, bet ziemo seklajās piekrastes jūrās. Migrācijas laikā var novērot arī iekšzemes saldūdens ezeros un lielās ūdenskrātuvēs. Ārpus vairošanās sezonas tumšās pīles ir ļoti sabiedriskas un uzturas lielos baros. Tumšā pīle ir spēcīga lidotāja, bet pirms pacelšanās spārnos tai ir jāieskrienas pa ūdens virsmu.
Barība
Tumšā pīle ziemas periodā galvenokārt barojas ar vēžveidīgajiem un moluskiem, arī ar adatādaiņiem, tārpiem, zivtiņām. Vasaras periodā galvenā barība ir kukaiņi un to kāpuri, bet tiek uzlasīti arī citi bezmugurkaulnieki un nelielos daudzumos izmantoti augi. Barojas, ienirstot zem ūdens (līdz 30—40 m dziļumam) un barību uzlasot no gultnes, turpat zem ūdens barību norijot.
Ligzdošana
Tumšā pīle pirmo reizi ligzdo, sasniedzot 2—3 gadu vecumu. Pāri izveidojas pavasara migrācijas laikā. Ligzdo pa atsevišķiem pāriem vai vaļīgās kolonijās, retos gadījumos kaiju vai zīriņu kolonijās. Mātīte seklā iedobē uz zemes izveido ligzdu, iedobi izklājot ar sausu zāli, sunām un dūnām, kuras izplūc no sava apspalvojuma. Dējumā ir 8—10 olas. Perē un par mazuļiem rūpējas tikai mātīte. Inkubācijas periods ilgst 25—30 dienas. Līdzko mātīte sāk perēt, tēviņš to atstāj. Drīz pēc izšķilšanās mazuļi pamet ligzdu un seko savai mātei. Tie spēj peldēt un paši baroties. Māte pirmās 3 nedēļas ļoti rūpējas par mazuļiem, tos sildot zem spārniem aukstajās arktiskajās naktīs. Drīz pēc tam mātīte jaunos putnus atstāj. Jaunie putni sāk lidot 63—77 dienu vecumā.
Thaicom 8
Thaicom 8 ir Taizemes uzņēmuma Thaicom sakaru pavadonis. Tas orbītā palaists 2016. gada maijā. Pavadonis sniedz sakaru pakalpojumus Dienvidaustrumāzijai, Indijai un Āfrikai.
Pavadoni izgatavoja ASV uzņēmums Orbital ATK uz platformas Star-2.3 bāzes. Līgums ar Orbital par pavadoņa būvi un ar SpaceX par tā palaišanu noslēgts 2014. gada aprīlī par summu 178,5 miljoniem USD. Thaicom 8 ir 24 Ku joslas raidītāji. Elektroenerģiju nodrošina divi saules bateriju paneļi ar jaudu 5 kW.
Thaicom 8 tika palaists 21:39 UTC ar nesējraķeti Falcon 9 v1.2 no Kanaveralas zemesraga Gaisa spēku stacijas starta laukuma SLC-40. Pēc otrās raķešpakāpes atdalīšanās pirmā pakāpe veica nolaišanos uz peldošās platformas Atlantijas okeānā.
Ģeostacionāro orbītu pavadonis sasniedza ar saviem dzinējiem. Thaicom 8 izvietots ģeostacionārajā orbītā punktā 78,5° austrumu garuma, kur atrodas kopā ar pavadoņiem Thaicom 5 un Thaicom 6.
Frīdrihs Vilhelms I Hoencollerns (kūrfirsts)
Frīdrihs Vilhelms I (de); dzimis, miris ), saukts arī par Lielo kūrfirstu (Der Große Kurfürst), bija Hoencollernu dinastijas Brandenburgas-Prūsijas valdnieks. Brandenburgas kūrfirsts no 1640. gada līdz savai nāvei 1688. gadā un vienlaikus arī Prūsijas hercogs, Klēves hercogs un Markas grāfs. Kā Prūsijas hercogs līdz 1660. gadam bija Polijas—Lietuvas ūnijas vasalis.
Tēvs — Brandenburgas kūrfirsts Georgs Vilhelms. Atšķirībā no tēva neveiksmīgās politikas Frīdrihs Vilhelms I veica reformas valstī, Brandenburga-Prūsija nostiprinājās, kas ļāva Frīdriha Vilhelma I dēlam kļūt par Prūsijas karali. Pats būdams kalvinists, ievēroja reliģisko toleranci. 1685. gadā izdeva Potsdamas ediktu, kurā aicināja vajātos hugenotus apmesties Brandenburgā. Atbalstīja tirdzniecību. Veicināja ceļu un kanālu izbūvi. Iesaistījās Otrajā Ziemeļu karā, kura rezultātā Prūsijas hercogiste kļuva par suverēnu valsti.
Kajas Kallasas pirmā valdība
Kajas Kallasas vadībā Igaunijas valdība darbojas kopš. Kabineta koalīcijas sastāvā ir Igaunijas Reformu partija un Igaunijas Centra partija. Kajas Kallasas valdībā strādā 15 ministri.
Ministru kabineta sastāvs
{{legend| #FFE200 | Igaunijas Reformu partija |border=1px solid #AAAAAA}} {{legend| #007557 | Igaunijas Centra partija |border=1px solid #AAAAAA}} {{legend| #DDDDDD | Neatkarīgie |border=1px solid #AAAAAA}}
Signi
Stacija izveidota 1947. gada 18. martā un tas bija Lielbritānijas trešais mēģinājums izveidot pastāvīgu bāzi Dienvidorkneju salās. 1944. gada 19. februārī Koroneišenas salas rietumu galā operācijas Tabarin ietvaros pingvīnu kolonijas teritorijā tika uzbūvēta Sandefjordbejas stacija, bet tā nekad netika apdzīvota. No 1946. gada 21. janvāra līdz 1947. gada 17. martam Lorija salas ziemeļos darbojās Keipgedesas stacija. Signi stacija tika izbūvēta kādreizējās vaļu mednieku kompānijas Tønsbergs Hvalfangeri A/S bāzes vietā. Līdz 1996. gada 13. aprīlim Signi funkcionēja kā vissezonas stacija, vēlāk — kā sezonāla vasaras stacija.
Galvenās izpētes nozares ir meteoroloģija, jūras bioloģija, ornitoloģija. Stacijā tiek īstenotas sadarbības programmas ar Japānas, Nīderlandes un Malaizijas zinātniekiem.
Aļaža tornis
Aļaža tornis vai Triglava tornis (Triglavski stolp) ir tornis, vētras patvertne un triangulācijas punkts Triglava kalna virsotnē Slovēnijas ziemeļrietumos. Kopā ar pašu Triglavu tas ir svarīga iezīme Slovēnijas ainavā un simbols slovēnismam. Torni projektēja Goreņskas reģiona Dovjes ciema priesteris Jakobs Aļažs, kurš projektējis un apmaksājis arī vairākas citas patvertnes Slovēnijas kalnos, atbalstot ceļošanu tajos. Mūsdienās tornis pieder valstij, to pārvalda Ļubļanas-Maticas alpīnais klubs un tā zemes gabals pieder Bohiņas pašvaldībai.
Tornis ir 1,90 m augsts un 1,25 m diametrā. Atrazdamies uz 2864 metrus augstā Triglava, kurš ir augstākais kalns valstī, tā ir arī visaugstāk virs jūras līmeņa esošā būve Slovēnijā.
Vēsture
Par kalna virsotnes un vecā triangulācijas punkta piederību izcēlās strīdi starp Aļažu un vietējām vāciešu organizācijām, kuros uzvaru guva slovēņu atbalstītais Aļažs. Drīzumā viņš torni ziedoja Slovēnijas Alpīnisma biedrībai. Vēlāk to vairākkārt pārkrāsoja un atjaunoja. Itāliešu valdīšanas laikā to nokrāsoja zaļi-balti-sarkanu, komunistu laikmetā kā bijušās Dienvidslāvijas augstākais punkts tas tika krāsots sarkanā krāsā un dekorēts ar sarkanu zvaigzni, tomēr tas vairāk vai mazāk ir saglabājis sākotnējo izskatu. Zvaigzne tika noņemta īsi pirms Dienvidslāvijas sabrukuma. Pēc Slovēnijas neatkarības pasludināšanas 1991. gada jūnijā pie torņa svinīgi tika pacelts Slovēnijas karogs. 1999. gada 5. oktobrī tornis un tā tuvākā apkārtne tika pasludināti par Slovēnijas nacionālās kultūras lielas nozīmes vietu.
Tornis tika noņemts no virsotnes ar helikopteru atjaunošanai 2018. gada 7. septembrī un tika novietots atpakaļ tā paša gada 3. oktobrī.
Aleksandrs Misurkins
Aleksandrs Misurkins (Александр Александрович Мисуркин, dzimis ) ir Krievijas kosmonauts, atvaļināts gaisa spēku apakšpulkvedis.
Misurkina pirmais kosmiskais lidojums sākās 2013. gada martā, dodoties uz Starptautisko kosmosa staciju (SKS) ar kosmosa kuģi Sojuz TMA-08M. Bija SKS-35, SKS-36 ekspedīcijas lidojuma inženieris. 2013. gada septembrī viņš atgriezās uz Zemi.
Otro reizi kosmosā Aleksandrs Misurkins devās 2017. gada septembrī, esot kosmosa kuģa Sojuz MS-06 komandierim. Viņš bija SKS 53. ekspedīcijas lidojuma inženieris un 54. ekspedīcijas komandieris. Uz zemes atgriezās 2018. gada februārī.
Trešais Misurkina lidojums kosmosā sākās 2021. gada 8. decembrī, esot kosmosa kuģa Sojuz MS-20 komandierim. Viņš 20. viesekspedīcijā uz Starptautisko kosmosa staciju pavadīja Japānas uzņēmēju Jūsaku Maedzavu un viņa asistentu Jodzo Hirano. 20. decembrī viņš ar kosmiskajiem tūristiem atgriezās uz zemes.
2022. gada 31. gada 31. martā Misurkinam bija pēdējā darba diena Krievijas kosmonautu vienībā.
Kosmisko lidojumu kopsavilkums:
Iziešanas atklātā kosmosā:
Lasenberga
Lasenberga ir ciems Augšdaugavas novada Tabores pagastā. Atrodas pagasta rietumu daļā 4 km no pagasta centra Tabores, 5 km no novada centra Daugavpils un 195 km no Rīgas.
Bišu iela
Bišu iela var būt:
Nordi Mukjele
Nordi Mukjele (fr, dzimis ) ir Francijas futbolists, spēlē pussarga pozīcijā. Kopš 2022. gada Mukjele pārstāv Ligue 1 klubu Parīzes "Saint-Germain".
Iepriekš spēlējis Francijas komandās Laval un Montpellier un Vācijas Bundeslīgas komandā RB Leipzig.
Pārstāvējis Francijas jauniešu izlases. Francijas izlasē debitēja pret Somiju.
Pirmā deklinācija
Pirmā deklinācija jeb -am deklinācija ir viena no sešām lietvārdu deklinācijām latviešu valodā. Pie pirmās deklinācijas pieder vīriešu dzimtes lietvārdi, kam vienskaitļa nominatīvā ir galotne -s vai -š, savukārt vienskaitļa datīvā — -am.
Pirmās deklinācijas lietvārdiem var būt dažādas vokatīva formas (gan ar galotni, gan bez galotnes; tāpat ir iespējamas paralēlformas).
Hārlemas "Globetrotters"
Hārlemas "Globetrotters" (en) ir ASV basketbola paraugspēļu komanda, kurā apvienots atlētiskums, teātris un komēdija. Pati komanda atrodas Hārlemā, Ņujorkā, taču vadība — Fīniksā, Arizonā. Komandas īpašniece ir Shamrock Holdings firma.
Komanda ir aizvadījusi vairāk nekā 20 tūkstošus paraugspēļu 120 valstīs. "Globetrotters" tika dibināts 1927. gadā. Komandā ir spēlējuši arī tādi NBA spēlētāji kā Vilts Čemberlens, Konijs Hokinss un Natanjēls Kliftons, kā arī Markess Heinss, Mīdovlarks Lemons, Džeroms Džeimss, Gūss Teitums, Hūberts Osbijs.
2002. gadā komanda tika uzņemta basketbola slavas zālē.
Macrosiphoniella
Macrosiphini ir īsto laputu dzimtas ģints. Tajā ietilpst vairāk nekā 150 sugas, kas ir iedalītas septiņās apakšģintīs. Ģints nominālā suga ir Macrosiphoniella atra.
Tās ir zaļas vai brūnas laputis, bieži ar plānu vaska pūdera slāni uz ķermeņa, ar noteiktām vietām bez vaska, tai skaitā rievām (visā garumā) starp ķermeņa segmentiem, viduslīnijas uz dorsuma (mugurpuses) un vietas ap muguras caurulīšu pamatnēm. Acis ir sarkanas.
Šī ģints ir radnieciska Macrosiphum ģintīm, it īpaši Uroleucon un Statiocobium apakšģinšu pārstāvjiem. Visas Macrosiphoniella sugas barojas uz kurvjziežu dzimtas sugām, vairāk uz Anthemideae cilts sugām, tai skaitā vībotnēm, pelašķiem un citām.
Klasifikācija:
Milānas Svētās Žēlastības Marijas baznīca
<mapframe text="Milānas Svētās Žēlastības Marijas baznīca" width=290 height=300 zoom=18 > { "type": "ExternalData", "service": "geoshape", "ids": "Q244952" }